महिलाओं को स्वच्छता के बारे में किया जागरूक
स्वच्छताशक्ति अभियान सप्ताह को लेकर विकास खंड कार्यालय नालागढ़ में एक कार्यक्रम को आयोजन किया गया। इसमें महिलाओं को स्वच्छता अभियान के बारे में जागरूक किया गया। स्वच्छता शक्ति अभियान का आगाज एसडीएम नालागढ़ आशुतोष गर्ग ने किया।
इस अवसर पर बीडीओ हेमचंद शर्मा, भीष्म गुप्ता, अमरदेई, कमलेश, प्रधान कुलदीप कौर, मीना देवी, राजिन्द्र कौर, लता देवी, सोमा देवी, माया देवी, सुनीता, जुवैदा, बलजिंद्र कौर के अलावा महिला मंडल महिला स्वयं सहायता समूह के सदस्य उपस्थित थे। कार्यक्रम की अध्यक्षता करते हुए एसडीएम आशुतोष गर्ग ने महिला शक्ति को अपने स्तर पर हर पंचायत में स्वच्छता के प्रति लोगों को जागरूक करने को कहा। उन्होंने कहा कि इस मिशन में जो भी बेहतर कार्य करेगा उसका नाम जिला स्तर पर पुरस्कृत करने के लिए भेजा जाएगा। गर्ग ने बताया कि जिन पंचायतों में डस्टबिन या अन्य सामग्री की जरूरत है वह विकास खंड कार्यालय में इसकी मांग कर सकता है। बीडीओ नालागढ़ हेमचंद शर्मा ने बताया कि स्वच्छता पर आधारित यह अभियान आठ मार्च तक चलेगा। तीन मार्च को जैविक खाद के गड्डों के निर्माण की प्रस्तावना पंचायत स्तर पर कचरा तरल प्रबंधन के तहत स्वीकृत के लिए जिला में भेजा जाएगा।
hin_Deva hin_Deva hin_Deva